**Dejan Zaveck — bokschi** (1976-yil 13-martda tugʻilgan), u J**an Zaveck** nomi bilan tanilgan, sloveniyalik sobiq professional bokschi, 2003-yildan 2015-yilgacha musobaqalarda faol ravishda qatnashib kelgan. U 2009-yildan 2011-yilgacha yarim oʻrta vazn toifasida IBF chempionligini qoʻlga kiritgan va 2015-yilda bir marta super oʻrta vazn toifasida WBA chempionligi uchun kurashgan. Zaveck jahon chempionligini qoʻlga kiritgan yagona sloveniyalik bokschi boʻlib, 2010-yilda Sloveniyada yilning eng yaxshi sportchisi deb topilgan.

Yoshligi
--------

Dejan Zaveck oʻsha paytda Yugoslaviyaning bir qismi boʻlgan SloveniyaTrdobojci shahrida tugʻilgan. U yoshligini Sloveniya tepaliklaridagi Gabrnikda oʻtkazadi. U yoshligidan boksga qiziqishni kuchaytirgan. Oʻsmirlik chogʻida u Maribordagi boks klubiga qoʻshilgan. Keyinchalik u Gabrnikda va Germaniyaning Saxony-Anhalt shtatidagi Magdeburg shahrida istiqomat qiladi.

200-yilda Serbiyaning Novi Sad shahridagi jismoniy tarbiya fakultetini tamomlagan.

Professional faoliyati
----------------------

### Avvalgi faoliyati

Zaveck boks bilan 16 yoshida shug‘ullana boshlagan. Havaskor sifatida esa 1995, 1997 va 1999-yillardagi jahon chempionatlarida jang qilgan.

Zaveck 2003-yilda professionalga aylanadi va oʻzining dastlabki 26 ta jangida gʻalaba qozonadi. Faoliyatining boshida Zaveck qisqa muddatga Don King bilan shartnoma imzoladi, biroq afsonaviy promouter uning janglarini himoya qila olmaganidan keyin Yevropaga qaytadi. Germaniyadagi faoliyatini SES Boxing bilan davom ettirgan Zaveck bir qator mintaqaviy unvonlarni qoʻlga kiritadi, jumladan WBO va IBF Inter-Continental va Germaniya (BDB) yarim oʻrta vazn toifasi unvonlarga ega boʻlgan edi.

Professional magʻlubiyati
-------------------------

2008-yilda Zaveck EBU Yevropa chempioni unvoni uchun Rafal Jackiewicz bilan uchrashish uchun Polshaga yoʻl oladi. Oʻn ikki raunddan soʻng polshalik jangchi foydasiga bahsliboʻlinish qarori eʼlon qilinadi. Bu jang Zaveck uchun professional birinchi mag‘lubiyat bo‘lgan edi.

### Yarim vazn toifasida IBF chempioni

2009-yil 11-dekabrda Zaveck janubiy afrikalik Isaak Hlatshwayoga qarshi o‘yinda nokaut bilan g‘alaba qozonib, yarim o‘rta vaznda IBF chempionligini qo‘lga kiritgan edi. Ushbu g‘alabadan so‘ng Zaveck Sloveniyaning boks bo‘yicha ilk jahon chempioniga aylandi.

IBF chempionligi
----------------

Zaveck birinchi marta Ljubljanada, Tivoli zalida oʻynagan Rodolfo Martinezga qarshi IBF yarim oʻrta vazn toifasida chempionlik unvonini himoya qiladi. U oʻn ikkinchi raundda hakam jangni toʻxtatganda texnik nokaut bilan gʻalaba qozongan edi.

2010-yil 4-sentabrda Zaveck Ljubljanadagi Stožice Arenada majburiy raqibi Rafał Jeckiewiczga qarshi oʻrta vazn toifasida IBF chempionligini ikkinchi marta himoya qildi. Jackiewiczni magʻlub etib, Zaveck oʻsha paytdagi faoliyatidagi yagona yoʻqotish uchun qasos oladi.

Stožice Arenasida
-----------------

Zaveck 2010-yil 10-dekabrda bo‘lib o‘tgan IBF chempioni Randall Bailey-Said Ouali g‘olibiga qarshi to‘qnash kelishi kutilgan edi, biroq bahsda bahssiz deb topildi. Majburiy raqib belgilanmagani uchun Zavec Ljubljanada ixtiyoriy himoyani tanladi. 2011-yilning 18-fevralida Zaveck 12000 tomoshabin oldida yana Stožice Arenada chiqish qilib, 15-oʻrindagi Pol Delgadoga qarshi yarim oʻrta vazn toifasida IBF chempionligini uchinchi marta himoya qiladi. U beshinchi raundda, hakam jangni to‘xtatganda, texnik nokaut bilan g‘alaba qozongan.

WBC chempioni bilan jang
------------------------

Paulie Malignaggi bilan Saul Alvarezda jang qilish boʻyicha bahslardan soʻng — Ryan Rhodosning anterkarti muvaffaqiyatsizlikka uchradi. Zaveck 2011-yil 3-sentyabr kuni HBO telekanalida yarim oʻrta vazn toifasida sobiq WBC chempioni Andre Berto bilan jang qilish uchun Mississippi shtatining Biloksi shahriga yoʻl oladi. Jangda 4-to 1 underdog boʻlishiga qaramay, Zaveck raqobatbardoshligini isbotladi, Berto bilan toza zarbalar almashish va HBO-dan kichik Roy Jonesning maqtoviga sazovor boʻlishga ham erishadi. Beshinchi raundda Zaveckning yuzida bir qancha kesiklar ochiladi yaʼni yuzida jarohatlar paydo boʻladi, natijada Zaveckning burchagi oltinchi raund oldidan jangdan voz kechadi. Bu magʻlubiyat Zaveckning yarim oʻrta vaznda IBF chempioni sifatidagi hukmronligini tugatadi.

### Keyingi faoliyati

IBF unvonini boy berganidan keyin Zaveck yana uch yil kurashadi. Boʻlajak yarim oʻrta vazn toifasida jahon chempioni Keith Thurman bilan masofani bosib oʻtish va Erislandy Larani WBA va IBO yoʻnalishlari boʻyicha super oʻrta vazn toifasi unvonlari uchun texnik nokautga uchratish boʻlgan.

Zaveck 2016-yil 13-mart kuni Sloveniya prezidenti Borut Pahor ishtirok etgan matbuot anjumanida boksdagi faoliyatini yakunlaganini maʼlum qiladi.

Manbalar
--------

1. ↑  *To. G. K. J.*. „Zavec to retire: "23 years has been enough. It's time for new victories"". RTV Slovenija (27-noyabr 2015-yil). Qaraldi: 28-noyabr 2015-yil.
2. ↑  „Častni občani Občine Videm" (sl) (11-iyun 2011-yil). 29-dekabr 2012-yilda asl nusxadan arxivlandi. Qaraldi: 5-may 2013-yil.
3. ↑  „Dejan Zavec - Od sirote do svetovnega prvaka" (sl) (11-iyun 2011-yil). 7-noyabr 2010-yilda asl nusxadan arxivlandi. Qaraldi: 5-may 2013-yil.
4. ↑  „Jan Zaveck, The One and Only, At Least From Slovenia". BoxingScene (10-oktabr 2009-yil). Qaraldi: 10-aprel 2020-yil.
5. ↑  „Jan Zaveck Shocks Isaac Hlatshwayo By Knockout". Boxing Scene (11-dekabr 2009-yil). Qaraldi: 11-dekabr 2009-yil.
6. ↑  „Zavec svetovni prvak v boksu!" (sl). RTV Slovenija (11-dekabr 2009-yil). Qaraldi: 11-dekabr 2009-yil.
7. ↑  „Zaveck retains IBF welter belt". Fightnews (9-aprel 2010-yil). Qaraldi: 10-aprel 2010-yil.
8. ↑  „Zavec ubranil naslov svetovnega prvaka" (sl). Qaraldi: 4-sentabr 2010-yil.
9. ↑  „Zavec v Stožicah ubranil naslov svetovnega prvaka!" (sl). Qaraldi: 4-sentabr 2010-yil.
10. ↑  „Dejan Zavec - Paul Malignaggi 18 czerwca?" (sl). Qaraldi: 4-sentabr 2019-yil.